El mercat extraordinari dels dissabtes torna el 30 de maig
2025-07-24

Progressivament, l’activitat comercial de Burjassot va recuperant la seua normalitat. Si aquesta setmana, el mercat extraordinari dels dimecres obria amb el 50% de les seues parades habituals a l’entorn del Passeig del Rajolar, el següent pas tindrà lloc el dissabte 30 de maig, dia en què també tornarà a obrir les seues portes el mercat extraordinari dels dissabtes.

El mercat extraordinari dels dissabtes es muntarà en horari de matins i en la seua ubicació habitual, al carrer Beniferri, al costat del Centre de Salut i enfront de l’aparcament de les Palmeres. El muntatge de les parades i la seua obertura garantirà la distància de seguretat entre parades i entre clients.